Šilalės rajono savivaldybės teisės aktų

projektų antikorupcinio

vertinimo taisyklių

2 priedas

**AIŠKINAMASIS RAŠTAS**

**Šilalės rajono savivaldybės administracijos Jaunimo reikalų koordinatorė**

**Dėl Šilalės rajono savivaldybės tarybos 2015m. birželio 26 d. sprendimo “Dėl Šilalės rajono gabių moksleivių ir studentų paramos bei skatinimo programos, atrankos komisijos ir nuostatų patvirtinimo“ pakeitimo**

**1. Parengto sprendimo projekto tikslai.**

Sprendimo projektas parengtas siekiant pakeistiŠilalės rajonogabių moksleivių ir studentų paramos bei skatinimo programos 11.2 papunktį

**2. Kas inicijavo, kokios priežastys paskatino ir kuo vadovaujantis parengtas sprendimo projektas.**

Šilalės rajono savivaldybės administracija inicijavo sprendimo projektą vadovaudamasi Lietuvos Respublikos vietos savivaldos įstatymo 18 straipsnio 1 dalimi.

Šilalės rajono savivaldybės administracijai vykdant Programą išryškėjo prieštaravimai tarp

Programos tikslo (II skyrius 4 punktas) ir reikalavimų (IV skyrius 11.2 papunktis).

Programos tikslas – gerinti mažiau galimybių turinčių gabių mokinių ir studentų, siekiančių aukščiausio išsimokslinimo ir profesionalių pasiekimų lygio, sąlygas bei skatinti jų meninę, sportinę, kūrybinę raišką, o 11.2 papunktyje iš norinčiųjų gauti vienkartinę finansinę reikalaujama pridėti pažymas apie asmens, teikiančio prašymą, ir jo šeimos narių pastarųjų trijų mėnesių darbo užmokesčio pajamas.

Šilalės rajono gabių moksleivių ir student paramos bei skatinimo programos atrankos komisija, atsižvelgdama į nusistovėjusią praktiką, paraiškų atranką organizuoja rugsėjo/spalio mėnesiais. Pagal minėtą Programos reikalavimus pareiškėjas privalo pateikti savo ir šeimos narių pastarųjų trijų mėnesių (laikotarpyje nuo birželio iki rugsėjo mėn.) darbo užmokesčio pajamų pažymas.

Pasitaiko atvėjų, kad jaunuoliai, turintys mažiau galimybių, vasarą (birželio, liepos, rugpjūčio mėn.) laikinai įsidarbina, kad pagerintų savo materialinę padėtį ir dėl laikinai padidėjusių pajamų praranda galimybę gauti finansinę paramą Šilalės rajono gabių moksleivių ir studentų paramos bei skatinimo programoje.

**3. Galimos neigiamos pasekmės priėmus sprendimo projektą, kokių priemonių reikėtų imtis, kad tokių pasekmių būtų išvengta.**

Nenumatoma.

**4. Laukiami rezultatai.**

Bus panaikinti Programoje šiuo metu esantys prieštaravimai tarp Programos tikslo (II skyrius 4 punktas) ir reikalavimų (IV skyrius 11.2 papunktis), taip pat stiprės Šilalės rajono gabių moksleivių bei studentų skatinimas.

**5. Kokie šios srities aktai tebegalioja ir kokius galiojančius aktus būtina pakeisti, papildyti ar pripažinti netekusiais galios, priėmus teikiamą sprendimo projektą.**

Sprendimo projektas neprieštarauja galiojantiems teisės aktams.

Jaunimo reikalų koordinatorė Danguolė Jakštienė